Sheila Rusly

Sheila binti Rusly (lahir 18 September 1971) merupakan pelawak, pelakon, pengacara dan penerbit Malaysia. Memiliki darah campuran Melayu-Minangkabau (bapa) dan Cina (ibu) beliau mula bergiat aktif di persada seni sejak 1986 ketika berusia 16 tahun.

Kerjaya
Ketika awal kemunculan beliau, Sheila banyak berlakon di bawah arahan pelawak terkenal A. R. Badul. Bakat komedinya dicungkil Badul hingga menjadi pelawak wanita paling popular di Malaysia. 

Biarpun telah lama berlakon, populariti Sheila mula mendadak naik setelah muncul dalam trilogi Enot pada tahun 2002. Lakonan beliau yang bersahaja meletakkan beliau sebagai salah seorang aktres komedi paling berpengaruh. Sheila juga dikatakan sebagai pelawak wanita pertama Malaysia yang berjaya menjadi penghias kulit depan majalah fesyen. 

Biarpun kesemua filem lakonan beliau bergenre komedi, Sheila juga aktif di kaca TV menerusi watak drama. Antara lakonan beliau yang disebut-sebut adalah menerusi watak banduan wanita dalam drama Sebuah Ijtihad dan Cinta Si Penggali Kubur (wanita rosak akhlak). 

Di layar perak, Sheila diingati menerusi watak komedinya dalam filem MX3 yang menggandingkan beliau dengan pelawak Saiful Apek. Gandingan Sheila dan Saiful meledakkan panggung dan dikenang sebagai pasangan pelawak paling hebat dalam filem Melayu. Menerusi filem tersebut juga Sheila merangkul anugerah Pelakon Komedi Terbaik di Festival Filem Malaysia ke-17. Manakala menerusi filem Pontianak Menjerit (2005), beliau menerima nominasi sebagai  Pelakon Wanita Terbaik Dalam Watak Pembantu di Festival Filem Malaysia ke-18.  Sheila juga mencuri tumpuan apabila bergandingan bersama Afdlin Shauki dalam filem Diva Popular.

Sheila kini aktif sebagai penerbit dan banyak menerbitkan drama-drama bermutu untuk siaran televisyen tempatan. Menerusi drama Sebuah Ijtihad, produksi Sheila berjaya merangkul anugerah Drama Terbaik di Anugerah Skrin 2007.

Kehidupan peribadi
Sheila dan suami Azman "Jinggo" Yahya berkahwin pada 1995 dan dikurniakan dua anak lelaki–Uzair Haqimy dan Luth Mikhail.

Anak sulungnya, Uzair Haqimy berkahwin dengan pelakon, Elisya Sandha.

Beliau menjalani pembedahan membuang ketumbuhan Fibroid Uterus, pada Ogos 2016 di sebuah pusat perubatan swasta. Ketumbuhan itu dikesan sebelum beliau pergi menunaikan ibadah umrah pada 13 Jun.

Filemografi

Filem

Drama

Telefilem

Televisyen

Anugerah dan pencalonan

Rujukan

Pautan luar 
 

Kelahiran 1971
Orang hidup
Pelakon wanita Malaysia
Pelawak Malaysia
Pengacara wanita Malaysia
Pelakon wanita Malaysia abad ke-20
Penerbit televisyen Malaysia
Orang Malaysia berketurunan Melayu
Orang Malaysia berketurunan Cina
Muslim Malaysia
Pelakon televisyen Malaysia
Pelakon filem Malaysia